30.12.2022
SK
Úradný vestník Európskej únie
C 498/13
zapojenia miestnych a regionálnych samospráv do obnovy Ukrajiny“ (1), ktorá bola uverejnená v septembri 2022.
Domnieva sa, že decentralizovaný proces obnovy je tiež najlepším spôsobom, ako poskytnúť ukrajinským občanom perspektívu zotrvania vo vlastnej krajine, a tým zmierniť ďalšie prisťahovalecké toky.
VR zároveň odmieta umelé prekážky prisťahovalectva ukrajinských občanov a žiada, aby sa čoskoro zvážila revízia smernice Rady 2001/55/ES (2) o dočasnej ochrane s cieľom poskytnúť utečencom záruku pobytu na viac ako tri roky;
6.
víta rozhodnutie Európskej rady udeliť Ukrajine štatút kandidátskej krajiny.
Štatút kandidátskej krajiny by sa mal byť stimulom pre nové úsilie ukrajinskej vlády o reformy a obnova by mala byť príležitosťou na ďalšiu aproximáciu s normami a politikami EÚ.
V tejto súvislosti VR zdôrazňuje, že dohoda o pridružení medzi Ukrajinou a EÚ už pokrýva približne 70 % acquis EÚ; očakáva, že Ukrajina bude pokračovať v boji proti korupcii, ktorý bol v stanovisku Európskej komisie k žiadosti Ukrajiny o členstvo v Európskej únii označený za jednu zo siedmich oblastí naliehavých reforiem (3) a ktorý sa vyhodnotí do konca roka 2022.
Reformy by mali poskytnúť aj záruky transparentného a spravodlivého rozdeľovania finančnej pomoci;
7. zdôrazňuje, že VR by aj v rámci zmiešaného poradného výboru mohol podniknúť kroky najmä na prípravu aproximácie s acquis v oblasti politiky súdržnosti EÚ s cieľom podporiť budovanie kapacít a dobrú správu vecí verejných prostredníctvom partnerského učenia sa a výmeny najlepších postupov;
Všeobecné zásady procesu obnovy Ukrajiny 8. víta vyhlásenie z Lugana, v ktorom sa uznáva návrh plánu obnovy a rozvoja vypracovaný Ukrajinou ako zastrešujúci rámec usmerňujúci proces obnovy, ktorý umožňuje koordinovanú účasť viacerých zainteresovaných strán a partnerstvá;
9. vyzýva medzinárodné spoločenstvo, aby pod vedením EÚ vytvorilo platformu na účinnú koordináciu medzi vládou Ukrajiny a všetkými jej bilaterálnymi, ako aj multilaterálnymi partnermi, organizáciami a medzinárodnými finančnými inštitúciami a darcami, pokiaľ ide o prípravu a vykonávanie plánu obnovy a rozvoja Ukrajiny.
V tejto súvislosti považuje za kľúčové plány Európskej komisie na zriadenie platformy pre obnovu Ukrajiny, ktorá by koordinovala všetky finančné prostriedky darcov určené na obnovu Ukrajiny za predpokladu, že platforma plne začlení zásadu partnerstva a zapojí Európsku alianciu miest a regiónov pre obnovu Ukrajiny ako plnohodnotného partnera vo všetkých fázach plánovania a vykonávania;
10. súhlasí s názorom, že proces obnovy Ukrajiny by sa mal diferencovať, a to pokiaľ ide o harmonogram, bezpečnostné riziko, mieru vystavenia jednotlivých regiónov vojne a osobitné výzvy v oblasti súdržnosti (4).
Prvou fázou, pravdepodobne ešte počas trvania invázie, by mala byť reakcia na núdzové situácie, druhá fáza by mala byť venovaná obnove kritickej infraštruktúry a služieb a tretia príprave na dlhodobý udržateľný rast.
Vo všetkých týchto troch fázach obnovy je dôležité zamerať sa na budovanie kapacít obcí, aby miestne samosprávy na Ukrajine samy dokázali koordinovať obnovu svojho územia;
11. vyzýva EÚ a ďalších medzinárodných darcov vrátane jednotlivých členských štátov, aby v prvej fáze poskytli okamžité financovanie núdzovej pomoci s cieľom pomôcť ukrajinskému obyvateľstvu bezpečne prežiť budúcu zimu.
V regiónoch v prvej línii by sa toto financovanie malo zameriavať na humanitárnu pomoc (potraviny, palivo, lieky, systémy na rozvod a úpravu pitnej vody...), poskytovanie dočasného bývania (stany, prefabrikované obytné bloky, vykurovacie systémy atď.), odmínovanie, ako aj logistickú podporu na udržanie prepojenia týchto regiónov a poskytnutie potrebných dopravných prostriedkov (autobusy, sanitné a hasičské vozidlá, kamióny, rýpadlá atď.).
V relatívne bezpečných regiónoch a v regiónoch, ktoré sú pomerne vzdialené od bojov, by sa mala poskytnúť technická podpora s cieľom poskytovať služby a ubytovanie a umožniť začlenenie vnútorne vysídlených osôb, na premiestnenie priemyselných kapacít a na zabezpečenie dopravných koridorov pre humanitárnu pomoc a vývoz z Ukrajiny;
(1) (2) (3) (4)
https://cor.europa.eu/sk/engage/studies/Pages/default.aspx?from=01/01/2022&to=01/01/2023.
Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú. v. ES L 212, 7.8.2001, s. 12).
Stanovisko Európskej komisie k žiadosti Ukrajiny o členstvo v Európskej únii, 17. júna 2022, COM(2022) 407.
Pozri plán obnovy Ukrajiny (Blueprint for the Reconstruction of Ukraine) https://cepr.org/publications/books-and-reports/blueprintreconstruction-ukraine.